Krag weer af teen 17:00   Suid-Afrikaners kan fase 2-beurtkrag vandag van 16:00 verwag. (Foto: Yaoqi LAI) Fase 2-beurtkrag sal Maandag weer tussen 17:00 en 22:00 ingestel word. Volgens Eskom is die kragnetwerk tans onder enorme druk. Maroela Media het vroeër berig dat beurtkrag Maandag opgeskort is, maar moontlik op kort kennisgewing weer ingestel kan word. Eskom sal later ŉ volledige verklaring in dié verband uitreik. Die energieverskaffer het vroeër aangedui dat die kragstelsel genoegsaam herstel het om gedurende die dag ten volle aan die vraag na elektrisiteit te voldoen, maar dat dit vanaand weer ingestel kan word indien daar verdere onderbrekings in beskikbare kapasiteit is. Beurtkrag is verlede week ingestel nadat daar ŉ tekort aan opwekkingskapasiteit was toe sommige van Eskom se kragopwekkers onklaar geraak het. Volgens Eskom het die aanbreek van die winter veroorsaak dat daar ŉ groter vraag na elektrisiteit is, veral soggens en saans. Gevolglik sal die kragnetwerk dwarsdeur die winter onder druk wees.